open-index/open-wikipedia-markdown huggingface dataset:
פרונגולטה

**פרונגולטה** (שם מדעי: **Fereuungulata**) היא קבוצת יונקי שליה בני הקבוצה סקרוטיפריה שבלאורסיאתריה, הכוללת את רוב הסדרות בקבוצת הלאורסיאתריה, למעט אוכלי החרקים והעטלפים. היא כוללת בעיקר את היונקים הטורפים, את הפנגולינאים, את הלווייתנים ואת הפרסתנים שחיים בערבות הגדולות. בעבר היו סדרות נוספות שנכחדו. 

הקבוצה הודרה לראשונה ב-1945 בידי החוקר ג'ורג' גיילורד סימפסון, כשמשמעות השם המדעי הוא: "פריה ופרסתנים (Ungulata)" - שתי הקבוצות הפנימיות המכילות את הקבוצה. הוא קבע את הקבוצה על סמך דמיון פילוגנטי מולקולרי משותף בין חברי הקבוצה. הוא גם שייך לקבוצה זו את השנבובאים ואת בני הקבוצה פיינונגולטה ובה השפנאים, הפילאים והתחשאים שגם הם נחשבים לפרסתנים. מחקרים גנטיים מרחיקים את האחרונים מהקבוצה וקובעים שהם שייכים לקבוצה אחרת - אפרותריה, עם אבות ממוצא אפריקני שהתפתחו בנפרד.

## מיון
*קבוצה פריה (Ferae)
**סדרה טורפים (Carnivora)
**סדרה פנגולינאים (Pholidota)
**סדרה קראודונטים (Creodonta) - נכחדה
*קבוצה Euungulata
**סדרה קונדילרסים (Condylarthra) - נכחדה
**סדרה דינוצרטים (Dinocerata) - נכחדה
**סדרה מזוניכידים (Mesonychia) - נכחדה
**סדרה מפריטי פרסה (Perissodactyla)
*קבוצה צטרומיננטיה (Cetruminantia)
**סדרה מכפילי פרסה (Artiodactyla)
**סדרה לווייתנאים (Cetacea)
*קבוצה מרידיונגולטיים (Meridiungulata)? - נכחדה

## גלריה


קובץ:Ailurus fulgens In the Beauval Zoo.jpg|פנדה זנובה
קובץ:Odobenus rosmarus 06(js), SVALBARD.jpg|ניבתן
קובץ:Philippine Pangolin Curled-up by Gregg Yan.jpg|פנגולין פיליפיני
קובץ:Mountain Tapir.jpg|טפיר הרים
קובץ:Sumatran Rhinoceros at Sumatran Rhino Sanctuary Lampung Indonesia 2013.JPG|קרנף סומטרה
קובץ:Guanaco - wild llama (26355248058).jpg|גואנקו
קובץ:Hippo - photo by Kim Parry, Ontario CA. (10596378395).jpg|היפופוטם
קובץ:Lagenorhynchus australis.jpg|דולפין שחור-סנטר


## קישורים חיצוניים

קטגוריה:לאורסיאתריה
טטניאנה צורי

**טטניאנה צורי** (באיטלקית: **Tatiana Zorri**; נולדה ב-19 באוקטובר 1977) היא כדורגלנית עבר איטלקייה.

## ביוגרפיה
צורי שימשה כקשרית, והקריירה שלה הייתה בעיקר בקבוצת הנשים A.S.D. AGSM Verona Calcio Femminile בליגה סרייה א' נשים. היא שיחקה גם בACF Torino ASD, בלאציו וב-U.P.C. Tavagnacco.

היא שיחקה בנבחרת איטליה בכדורגל נשים במשך 16 שנים לפני שפרשה מכדורגל בינלאומי ב-2010. במהלך תקופה זו התחרתה בגביע העולם בכדורגל נשים ובאליפות אירופה בכדורגל נשים ב1997, 2001, 2005 וב-2009.

היא שיחקה 155 משחקים בינלאומיים, והיא השנייה עם הכי הרבה הופעות בינלאומיות, אחרי פטריציה פאניקו.

היא פרשה סופית בשנת 2013.

## קישורים חיצוניים

קטגוריה:כדורגלניות איטלקיות
קטגוריה:קשריות כדורגל איטלקיות
קטגוריה:קשרי כדורגל איטלקים
קטגוריה:איטלקיות שנולדו ב-1977
קטגוריה:איטלקים שנולדו ב-1977
Storyteller

***Storyteller*** (בעברית: "**מספרת סיפורים**") הוא אלבום האולפן החמישי של הזמרת-יוצרת האמריקאית קארי אנדרווד. האלבום יצא לאור ב-23 באוקטובר 2015 על ידי חברת התקליטים סוני מיוזיק נאשוויל. מתוך האלבום יצאו ארבעה סינגלים "Smoke Break", "Heartbeat", "Church Bells", ו-"Dirty Laundry".

האלבום הגיע למקום השני במצעד הבילבורד 200.

## רקע
בעקבות הצלחת אלבומה הקודם אנדרווד התחילה לעבוד על האלבום עוד בתחילת 2014, אם כי העבודות על האלבום התעכבו בעקבות לידת הילד הראשון שלה ולאחר הפסקה שלקחה אחרי לידת בנה היא חזרה לאולפן שוב בתחילת 2015.

בינתיים, בשביל להישאר בעניינים היא הוציאה אלבום אוסף בסוף 2014, ''Greatest Hits: Decade #1''.

## ביקורות והצלחה
האלבום קיבל ביקורות חיוביות וזכה להצלחה רבה כבר בצאתו. הוא הגיע בשיאו למקום השני בארצות הברית ובכך הפכה לאמן הקאנטרי היחיד שהצליח להכניס 5 אלבומים ברצף למקום הראשון או השני בארצות הברית. בנוסף, הוא הגיע למקום הראשון במצעד אלבומי הקאנטרי האמריקאי ובכך הפכה לאמן שהצליח להכניס הכי הרבה אלבומים למקום הראשון במצעד זה.

כמו כן, האלבום הגיע גם למקום הראשון באוסטרליה ולמקום השלישי בקנדה. נכון לאוקטובר 2016 מכירות האלבום עומדות על מיליון עותקים בארצות הברית ובכך נהיה זכאי למעמד פלטינה במדינה מה שהופך אותו לאלבום השישי שלה להיות זכאי למעמד פלטינה או יותר במדינה.

## סינגלים
מתוך האלבום יצאו 4 סינגלים אשר כולם הצליחו להגיע לחמישייה הפותחת במצעד שירי הקאנטרי ובנוסף כולם קיבלו מעמד פלטינה אמריקאי. בנוסף, שניים מתוכם הצליחו להגיע גם למקום הראשון במצעד הקאנטרי הקנדי.

אלבום זה היה אלבומה האחרון של אנדרווד עם סוני מיוזיק ואריסטה נאשוויל מאחר שלאחר מכן עברה לקפיטול נאשוויל, חברת הבת של יוניברסל מיוזיק גרופ.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קארי אנדרווד
קטגוריה:אלבומים באנגלית
קטגוריה:אלבומים שהופקו על ידי ג'יי ג'ויס
קטגוריה:אלבומי קאנטרי
קטגוריה:אלבומי רוק קל
קטגוריה:אלבומים זוכי פרס המוזיקה האמריקאית
קטגוריה:אלבומי חברת אריסטה רקורדס
פיינונגולטה

**פיינונגולטה** (שם מדעי: Paenungulata; משמעות השם: "כמעט בעלי פרסות") היא קבוצת יונקי שליה ממוצא אפרוטרופי השייכת לקבוצה אפרותריה. בתוך קבוצה זו ישנם מספר סדרות בעלות מספר מינים מעטים, לאחר שרובם הגדול נכחד. סדרות אלה כוללות כיום את השפנאים, הפילאים והתחשאים ובעבר כללו גם את סדרת האמבריתופודיים ואת הדסמוסטיליים הימיים.

קבוצה זו נפרדה מהאפרואינסקטיפילים (Afroinsectiphilia) בערך לפני 61 מיליון שנה. הם גדולו בהרבה וכיום חיות היבשה הגדולות ביותר - הפילים שייכים אליה, זאת אף על פי שמרבית בני הקבוצה קטנים בהרבה.

את הקבוצה מחלקים למיני השפנאים, הקטנים יחסית ובעלי מאפיינים יבשתיים, בעוד שאר הסדרות שחיו כנראה לאורך ים תטיס פיתחו מאפיינים של חיות ימיות והם משויכים לקבוצה נפרדת - טתיתריה (Tethytheria). עם זאת בדיקות מיוגלובין מרמזות על כך שאף לשפנאים היה אב קדמון מימי, מה שאולי מקשר אותם גם לקבוצה זו.

## מיון
**סוג *Abdounodus* - נכחד
**משפחה אוספאיים (Ocepeiidae) - נכחדה
**סדרה שפנאים (Hyracoidea)
*קבוצה טתיתריה (Tethytheria)
**סדרה פילאים (Proboscidea)
**סדרה תחשאים (Sirenia)
**סדרה דסמוסטיליים (Desmostylia) - נכחדה
**סדרה אמבריתופודיים (Embrithopoda) - נכחדה

## גלריה

קובץ:Ocepeia head restoration PLoS ONE.png|אוספאיה
קובץ:Dassie at Cape Point.JPG|שפן סלע
קובץ:African Elephant Baby After Drinking 2019-07-25.jpg|פיל סוואנה אפריקני
קובץ:Manatee endangered species Trichechus manatus latirostris.jpg|תחש נהרות קריבי
קובץ:Arsinoitherium122DB.jpg|ארסינואיתריום
קובץ:Desmostylus2DB.jpg|דסמוסטילוס


## קישורים חיצוניים

קטגוריה:אפרותריה
קטגוריה:ענפי בעלי חיים
דאגלס גרהאם

**דאגלס אלכסנדר הנרי גרהאם** (; 26 במרץ 1893 – 28 בספטמבר 1971) היה גנרל בצבא בריטניה, אשר פיקד על כוחות במהלך מלחמת העולם השנייה.

## ביוגרפיה
### תחילת דרכו
גרהאם נולד ב-26 במרץ 1893 בברצ'ין, אנגוס, סקוטלנד, והתחנך באקדמיית גלאזגו ובאוניברסיטת גלאזגו. בשנת 1911 הוא הצטרף לצבא הטריטוריאלי, אולם פרש ממנו כעבור שנה, ובשנת 1913 התגייס כלוטננט משנה לצבא הסדיר, והצטרף לרגימנט הקמרונים, עמו לחם בתחילת מלחמת העולם הראשונה. ב-3 בנובמבר 1914 הוא הועלה לדרגת לוטננט, וב-18 ביוני 1916 הוא הועלה שוב לדרגת קפטן. לאחר שנפצע בקרבות הוא חזר לצרפת ומונה כקצין האג"ם של החטיבה ה-182, שהייתה חלק מהדיוויזיה ה-61 (דרום מידלנד ה-2), ונשאר בתפקיד זה עד ה-7 ביוני 1919. על פעולותיו בקרבות הוא קיבל את עיטורי הצלב הצבאי וצלב המלחמה הצרפתי.

לאחר המלחמה מילא גרהאם תפקידי פיקוד ומטה, ואף יצא ללימודים במכללה לפיקוד ומטה בקימברלי. בשנת 1930 הוא הועלה לדרגת מייג'ור, ובשנת 1937 הוא הועלה לדרגת לוטננט קולונל, ומונה למפקד גדוד 2, רגימנט הקמרונים, עמו לחם במהלך המרד הערבי הגדול.

### מלחמת העולם השנייה
עם פרוץ מלחמת העולם השנייה נשלח גרהאם עם גדודו לצרפת, אולם באפריל 1940 הוא חזר לבריטניה ומונה למפקד החטיבה ה-27 שהייתה חלק מהדיוויזיה ה-9 (היילנד). באוגוסט 1940 שונה שם חטיבתו לחטיבה ה-153, בעקבות שינוי שם הדיוויזיה לדיוויזיה ה-51, לאחר שהדיוויזיה המקורית הושמדה בצרפת. לאחר מינויו של דאגלס וימברלי למפקד הדיוויזיה במאי 1941, היה גרהאם הקצין היחיד בדיוויזיה שלא השתייך ליחידות ההיילנדרים, בשל פיקודו המעולה. ב-11 ביוני 1942 קיבל גרהאם כהוקרה על פעולותיו תואר מפקד במסדר האימפריה הבריטית. בקיץ אותה שנה נשלחה הדיוויזיה ה-51 למצרים, ובאוקטובר היא השתתפה בקרב אל עלמיין השני. לאחר מכן הוא לחם עם חטיבתו במהלך המערכה בתוניסיה, ובתחילת מאי 1943 מונה למפקד הדיוויזיה ה-56. ב-10 במאי ספגה הדיוויזיה אבדות כבדות, אולם כעבור 3 ימים נפסקה הלחימה לאחר כניעת כוחות מדינות הציר בתוניסיה, וכוחותיו שבו אלפי חיילים.

בשל הנפגעים הרבים שספגה הדיוויזיה היא לא השתתפה בפלישת בעלות הברית לסיציליה, אולם היא השתתפה בפלישת בעלות הברית לאיטליה ובכיבוש נאפולי. ב-10 באוקטובר 1943 נפצע גרהאם כתוצאה מהתהפכות הג'יפ שלו למכתש פגז, ולאחר החלמתו הוא מונה למפקד הדיוויזיה ה-50. על פעולותיו בקרבות הוא קיבל את עיטור לגיון ההצטיינות האמריקני, וקיבל את תואר עמית במסדר האמבט. ב-6 ביוני 1944 נחתו כוחות הדיוויזיה בחוף גולד כחלק מהקורפוס ה-30, ולאחר מכן לחמו בקרבות הקשים בנורמנדי, ובכלל זה הקרב על קן וקרב פאלז. בספטמבר 1944 השתתפו כוחות הדיוויזיה בשחרור בלגיה, ולאחר מכן לחמו במבצע מרקט גארדן. בנובמבר 1944 פוזרו יחידות הדיוויזיה בין הדיוויזיות השונות והדיוויזיה הפכה לדיוויזיית מילואים, ובאוגוסט 1945 נשלחה הדיוויזיה לנורווגיה.

### לאחר המלחמה
בשנת 1947 פרש גרהאם מהצבא, ובשנת 1954 הוא מונה לקולונל הכבוד של רגימנט הקמרונים, תפקיד אותו מילא עד לשנת 1958. ב-28 בספטמבר 1971 מת גרהאם בברצ'ין, אנגוס, סקוטלנד, שבועות ספורים לאחר מותו של בנו השני.

## קישורים חיצוניים
* קצינים בריטים במלחמת העולם השנייה

קטגוריה:בוגרי אוניברסיטת גלאזגו
קטגוריה:מעוטרי אות השירות המצוין
קטגוריה:גנרלים בריטים במלחמת העולם השנייה
קטגוריה:מפקדי גייסות בצבא בריטניה במלחמת העולם השנייה
קטגוריה:אבירים מפקדים במסדר האימפריה הבריטית
קטגוריה:מסדר האמבט: עמיתים
קטגוריה:מעוטרי צלב המלחמה
קטגוריה:מעוטרי הצלב הצבאי
קטגוריה:בריטים מעוטרי אות לגיון ההצטיינות
קטגוריה:בריטים שנולדו ב-1893
קטגוריה:בריטים שנפטרו ב-1971
קרחון יומס

**קרחון יומס** או **קרחון יום** (באנגלית: **Humes Glacier**) הוא קרחון הממוקם ברכס הרי אוליפיק בשטח פארק הלאומי אולימפיק, במחוז ג'פרסון, במדינת וושינגטון שבארצות הברית.

הקרחון ממוקם 2.25 קילומטרים מדרום-מזרח לפסגה של הר האולימפוס.

אורכו של הקרחון 2.01 קילומטרים; ראשיתו בגובה של 1,800 מטרים מעל פני הים, וקצהו התחתון בגובה 1,500 מטרים מעל פני הים. גובהו של מרכז הקרחון 1,657 מטרים מעל פני הים.

## היסטוריה
### מקור השם

שמו של הקרחון נתן לו בשנת 1907 על ידי מועדון מטפסי ההרים "Mountaineers climbing club".

הקרחון נקרא על שמם של גראנט יומס (Grant Humes) ו-ויל יומס (Will Humes) שהיו מדריכי טיפוס הרים.

## לקריאה נוספת

• Robert Wood, **[https://books.google.co.il/books?id=NpETCgAAQBAJ&pg=PA292&lpg=PA292&dq=%22Humes+Glacier%22&source=bl&ots=5ovxx7-Foa&sig=ACfU3U1mV8dlE0RwDi56e_EAJFzPCTay2A&hl=en&sa=X&ved=2ahUKEwjSrPfm6eXoAhVS_KQKHSXUAsg4FBDoATAGegQICxAz#v=onepage&q=%22Humes%20Glacier%22&f=false Olympic Mountains Trail Guide: National Park and National Forest]**, P 292

• Olympic Mountain Rescue (Society), **[https://books.google.co.il/books?id=GmsXtolo_pIC&pg=PA170&lpg=PA170&dq=%22Hoh+Glacier%22&source=bl&ots=K1d98HNKNT&sig=ACfU3U1c3P6yd2-c5HvtG-ka6vT0vDASDA&hl=en&sa=X&ved=2ahUKEwjRiaSxy-PoAhWisaQKHb8NDOw4FBDoATAAegQIDBAo#v=onepage&q=%22Humes%20Glacier%22&f=false Climber's Guide to the Olympic Mountains]**, PP 24, 165, 171, 173

• Olympic Mountain Rescue, **[https://books.google.co.il/books?id=b77jKkVpgmgC&pg=PA175&lpg=PA175&dq=%22Humes+Glacier%22&source=bl&ots=N8DhTjswO8&sig=ACfU3U25V2gzIlplRsdLkGQoBNUJ4iNb8A&hl=en&sa=X&ved=2ahUKEwiZpezF6OXoAhWGC-wKHdZZCEYQ6AEwD3oECBEQKA#v=onepage&q=%22Humes%20Glacier%22&f=false Olympic Mountains: A Climbing Guide]**, P 175

• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, **[https://www.cambridge.org/core/journals/journal-of-glaciology/article/glacier-status-and-contribution-to-streamflow-in-the-olympic-mountains-washington-usa/04C51BE931BBF64B7829B3163D48CE9B/core-reader Glacier status and contribution to streamflow in the Olympic Mountains, Washington, USA]**, Journal of Glaciology, Volume 61, Issue 225 2015, pp. 8-16

## קישורים חיצוניים
* קרחון יומס באתר הסקר הגאולוגי של ארצות הברית
* מפה טופוגרפית של קרחון יומס
* קרחון יומס - תצלום הקרחון באתר summitpost
* תצלומים היסטוריים של קרחון יומס
* תצלומי קרחון יומס באתר exploreolympics
* קרחון יומס באתר mindat

## הערות שוליים

יומס
יומס
הלילה השנים עשר (סרט, 1970)

**הלילה השנים עשר** (באנגלית: **Twelfth Night**) הוא סרט טלוויזיה בריטי עיבוד למחזה "הלילה השנים עשר" מאת ויליאם שייקספיר. את הסרט ביים ג'ון סישל, והוא שודר במסגרת סדרת התוכניות Sunday Night Theatre של רשת ITV.

## צוות השחקנים
* טומי סטיל – פסטה
* רלף ריצ'רדסון – סר טובי ולץ'
* אלק גינס – מלווליו
* ג'ואן פלורייט – ויולה / סבסטיאן
* גארי ריימונד – אורסינו
* אדריאן קורי – אוליביה
* ג'ון מופאט – סר אנדרו אגיצ'יק

## קישורים חיצוניים

## הערות שוליים

קטגוריה:סרטי 1970
קטגוריה:סרטי טלוויזיה בריטיים
קטגוריה:סרטים המבוססים על הלילה השנים עשר
זרוע (פסח)

[240px|ממוזער|קערת הסדר כמנהג אשכנז. עם [כיוון השעון מהשעה שתים עשרה: כרפס, מרורים, חזרת, זרוע, חרוסת, ביצה.]]
**זרוע** היא חתיכת בשר המונחת בקערת ליל הסדר, לזכר קורבן פסח.

## הזרוע והכנתה
יש הנוהגים לקחת צלי של זרוע מבשר כבש או מבשר בקר או כנף עוף, או גרגרת של בשר עוף. את הזרוע צולים לפני החג, ויש הפוסקים שצריכים לבשל אותה לפני הצליה. הזרוע משמשת רק כתזכורת וזכר לקורבן פסח שהיו מקריבים בבית המקדש, סיבה נוספת לזרוע כי היא מסמלת גם את "הזרוע הנטויה" המוזכרת בסיפור יציאת מצרים.

לפי חלק מהספרדים ורוב האשכנזים אין אוכלים את בשר הזרוע הצלוי בליל פסח.
אך יש מנהג אצל חלק מהספרדים (כורדיסטן, תימן, טריפולי, חאלב, מנהג ארץ ישראל) לאכול את הזרוע צלויה אפילו בליל פסח., לפי מנהגי יהדות לוב, שורפים את הזרוע בשריפת חמץ בערב חג הפסח.

## מקור המנהג
במשנה בפסחים כתוב:

הגמרא במסכת פסחים בתלמוד בבלי והתלמוד ירושלמי דנים חכמים בשאלה מהם אותם שני תבשילים הנזכרים במשנה. שני התבשילים שאנו אוכלים היום הם בשר לזכר קורבן פסח וביצה לזכר קורבן חגיגה.

## קישורים חיצוניים

*מדוע שמים זרוע וביצה על הקערה בליל הסדר?, מכון שכטר
## הערות שוליים

קטגוריה:מאכלי בשר
קטגוריה:מאכלי פסח
קטגוריה:קערת ליל הסדר
עלה נישא ברוח

**עלה נישא ברוח** הוא שיר של הפרויקט של עידן רייכל בשיתוף הזמרת הישראלית שושנה דמארי מתוך האלבום "ממעמקים", שיצא לאור בשנת 2005.

## רקע וכתיבה
השיר נכתב, הולחן והופק על ידי עידן רייכל, בדומה לשאר שירי האלבום. שיר זה הוא אחד משני השירים שהקליטה שושנה דמארי לאלבום "ממעמקים", לצד השיר "האר את עיניו", וזאת לאחר שנים רבות בהן לא הקליטה שירים. בעיבוד השיר השתתף אסף דר, שגם מנגן בו בצ'לו. הנגינה הנשמעת כרביעיית מיתרים היא למעשה נגינה של דר לבדו, שהוקלט מספר פעמים.

## גרסאות כיסוי
* ב-2009 ביצע חובי סטאר את השיר במסגרת העונה השביעית של כוכב נולד.
* ב-2011 ביצעה רוני גינוסר את השיר באלבומה "כיוונים".
* ב-2016 ביצעה ג'וזי כץ את השיר במסגרת אלבום מחווה לשושנה דמארי במלאת עשור למותה.
* ב-2018 ביצע עידן רייכל את השיר במסגרת מופע לזכרו של הסופר עמוס עוז.

## קישורים חיצוניים

* 
* לדף השיר באתר הספרייה הלאומית

## הערות שוליים

קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:סינגלים בהוצאת הליקון
טתיתריה

**טתיתריה** (שם מדעי: Tethytheria) היא קבוצת יונקי שליה ממוצא אפרוטרופי השייכת לקבוצה אפרותריה, ובעלי מספר מאפיינים של יונקים ימיים. מקור השם המדעי הוא מים טתיס (Tethys) הקדום שכיסה את אפריקה בעבר לצד הסיומת "תריה" - שם הקבוצה של היונקים האמיתיים המודרניים. בתוך קבוצה זו ישנם מספר סדרות בעלות קירבה טקסונומית. כיום הקבוצה כוללת רק את סדרת הפילאים ואת התחשאים, אשר יחדיו כוללים רק 8 מינים קיימים. בעבר היו מינים נוספים שנכחדו בנוסף לעוד 2 סדרות: דסמוסטיליים ואמבריתופודיים.

לבני הקבוצה יש מספר מאפיינים, אשר מפרידים אותם משאר האפרותריים לרבות אבותיהם השפנאים: יש להם שקע רחב בארובות העיניים, שיניים טוחנות רחבות בעלות 2 כפלים, מבנה חלול ועבה בעצם הרקה העוזר לשמיעה תת-מימית ומאפיינים נוספים. מינים אלה הם צמחוניים ומרביתם גדולי-גוף, בעיקר הפילים.

יש המשייכים לקבוצה זו כמה מבני סדרת הקונדילרסים הנכחדת, אף שאין לכך הוכחות ברורות.

## סדרות הקבוצה
*פילאים (Proboscidea)
*תחשאים (Sirenia)
*דסמוסטיליים (Desmostylia) - נכחדה
*אמבריתופודיים (Embrithopoda) - נכחדה

## קישורים חיצוניים

קטגוריה:טקסונים שתוארו בידי מלקולם מק'קנה
קטגוריה:ערכים שבהם תבנית בריטניקה אינה מתאימה
קטגוריה:אפרותריה
קטגוריה:בעלי חיים שתוארו ב-1975
Goodies: The Videos & More

**Goodies: The Videos & More** (בעברית: **דברים טובים: הווידאו קליפים & עוד**) הוא אלבום הווידאו הראשון של הזמרת-יוצרת האמריקאית סיארה. האלבום יצא לאור ב-12 ביולי 2005 על ידי חברת התקליטים לה-פייס רקורדס.

אלבום הווידאו יצא בפורמט של DVD ובנוסף יצא בפורמט של תקליטור.

## רשימת רצועות
* **The Videos**
# "Goodies" (בשיתוף פיטי פאבלו)
# "" (בשיתוף מיסי אליוט)
# "Oh" (בשיתוף לודאקריס)
* **Extended Features**
# Behind the Scenes Footage Including Soul Train Awards 2005
# The Making of "1, 2 Step" (BET's Access Granted)
# The Making of "Oh" (MTV2's Making the Video)
# Exclusive Dance Rehearsal Footage
# Commentary by Ciara on Her Videos
# Ciara teaching ""
# Alternate Footage from "Oh" with Lyrics
# Multi-Angle Footage of "Goodies"
* **Bonus CD Features**
# "1, 2 Step" [Don Candiani Reggaeton Mix]
# "Oh" [DJ Volume "South Beach" Remix]
# "Crazy"
# "Represent Me"

## קישורים חיצוניים

## הערות שוליים

קטגוריה:אלבומי וידאו מ-2005
קטגוריה:אלבומי סיארה
קטגוריה:אלבומי וידאו באנגלית
קטגוריה:אלבומי חברת לה-פייס רקורדס
סוזאנה ואזום-ראינר

[300px|ממוזער|שמאל|סוזאנה ואזום-ראינר עם שגריר ישראל בצרפת [יוסי גל, 2015]]
**סוזאנה ואזום-ראינר** (בגרמנית: **Susanne Wasum-Rainer**; נולדה ב-31 ביולי 1956) היא דיפלומטית ומשפטנית גרמנייה, ששימשה כשגרירת גרמניה בישראל, בצרפת ובאיטליה.

## ביוגרפיה
ואזום-ראינר נולדה בעיר מיינץ. היא למדה משפטים באוניברסיטה שם וכן באוניברסיטאות פסאו (Passau) ומינכן. בשנת 1983 קיבלה תואר דוקטור מאוניברסיטת פסאו בתחום משפט הים. לאחר שתי שנות מחקר במכון הגרמני לעניינים בינלאומיים וביטחון החלה בהכשרה לעבודה במסגרת השירות הדיפלומטי של גרמניה.

לאחר השלמת הכשרתה ב-1987 שירתה ואזום-ראינר במטה משרד החוץ בבון ובשגרירות גרמניה במרוקו. לאחר עבודה נוספת במטה משרד החוץ שירתה בשגרירות ארצה בישראל (1991–1993). לאחר מכן שירתה במשלחת גרמניה למוסדות האו"ם בז'נבה עד 1997. בהמשך הקריירה מילאה תפקידים נוספים במטה משרד החוץ. משנת 2009 ועד 2012 הייתה ראש המחלקה המשפטית של משרד החוץ ויועצת למשפט בינלאומי לממשלה הפדרלית.

בשנים 2012–2015 כיהנה ואזום-ראינר כשגרירת גרמניה בצרפת. לאחר מכן ועד 2018 כיהנה כשגרירה באיטליה ובסן מרינו. בספטמבר 2018 החלה לכהן כשגרירת גרמניה בישראל, תפקיד אותו סיימה בסוף יוני 2022. בכל שלוש הכהונות היא הייתה האישה הראשונה בתפקיד.

ערכה (ביחד עם שני שותפים) את הספר Arctic Science, International Law and Climate Change: Legal Aspects of Marine Science in the Arctic Ocean (2012).

ואזום-ראינר דוברת גרמנית, אנגלית, איטלקית ועברית. היא אלמנה ואם לבת ומקיימת אורח חיים צמחוני.

## קישורים חיצוניים

* ריאיון עם ואסום-ריינר, 2012 
* 
* 

## הערות שוליים

קטגוריה:שגרירים בישראל
קטגוריה:שגרירי גרמניה בצרפת
קטגוריה:שגרירי גרמניה באיטליה
קטגוריה:יחסי גרמניה–ישראל
קטגוריה:גרמנים שנולדו ב-1956
יואנס צצס

[ממוזער|כתב יד מהמאה ה-16 של [תאוגוניה של הסיודוס עם פירושים מאת יואנס צצס.]]
**יואנס צצס** (ביוונית: **Ἰωάννης Τζέτζης**; 1110 – 1180 לערך) היה משורר ומדקדק ביזנטי, שידוע כי חי בקונסטנטינופול במאה ה-12.
בעבודתו הוא שימר מידע רב-ערך רב מהספרות היוונית העתיקה.

## ביוגרפיה
צצס היה יווני מצד אביו ואיברי (גאורגי) בחלקו מצד אמו. צצס מציין בחיבוריו כי סבתו הייתה קרובת משפחה של הנסיכה מריה מאלניה מבית מהמלוכה הגאורגי בגרטיוני, שהגיעה איתה לקונסטנטינופול ולימים הפכה לאשתו השנייה של קונסטנטינוס קרולריוס , אחיינו של הפטריארך של קונסטנטינופול מיכאל קרולריוס.

הוא עבד תקופה מסוימת כמזכירו של מושל מחוז, ובהמשך החל להתפרנס מהוראה וכתיבה.
הוא תואר כשחצן, נראה כי התרעם על כל ניסיון ליריבות, ותקף באלימות את חבריו המדקדקים. תוצרתו הספרותית היא עצומה, אולם כוללת אי-דיוקים רבים, בעיקר מפני שציטט מזיכרונו, וזאת בשל מחסור בספרים, שלדבריו נאלץ להסתדר בלעדיהם עקב עוניו. עם זאת, הוא היה מלומד, ותרם תרומה גדולה להמשך לימוד הספרות היוונית העתיקה.

## כתביו
לחשוב ביותר מבין חיבוריו הרבים נחשב "ספר ההיסטוריות", המכונה בדרך כלל "כיליאדס" (*Chiliades*, "אלפים") על שום החלוקה השרירותית שנעשתה על ידי העורך הראשון שלו (N. Gerbel, 1546) לספרים שכל אחד מהם מכיל 1000 שורות (הוא למעשה מורכב מ-12,674 שורות של שירה פוליטית ). זהו אוסף של קבצים ספרותיים, היסטוריים, תאולוגיים ועתיקים, שערכו העיקרי הוא בכך שהוא, במידה מסוימת, מפצה על אובדן החיבורים שהיו נגישים אז לצצס. החיבור כולל ציטוטים של למעלה מ-400 סופרים. לאחר מכן המחבר הוציא מהדורה מתוקנת עם הערות שוליים בפרוזה ובשירה.

אוסף של 107 מכתבים המופנים בחלקם לאישים פיקטיביים, ובחלקם לגברים ולנשים הגדולים של זמנו, מכיל כמות ניכרת של פרטים ביוגרפיים.

צצס הוסיף לאיליאדה של הומרוס חיבור, "איליאקה", שמתחיל בלידתו של פאריס וממשיך בסיפור עד לשובם של האכאים הביתה ממלחמת טרויה. האיליאקה מחולקת לשלושה חלקים: ב"אנטהומריקה", צצס מפרט את האירועים שהתרחשו לפני האיליאדה של הומרוס. אחרי חיבור זה נכתבה ה"הומריקה", שכיסתה את אירועי האיליאדה, ולאחר מכן ה"פוסטהומריקה", המדווחת על האירועים שהתרחשו בין האיליאדה לאודיסיאה.

"האלגוריות ההומריות", בשירה "פוליטית", הוקדשו בתחילה לקיסרית ילידת גרמניה אירנה  ואחר כך לקונסטנטינוס קוטרצס, הם שני שירים דידקטיים, הראשון מבוסס על האיליאדה והשני על האודיסיאה, בה נפרשים הומרוס והתאולוגיה ההומרית ולאחר מכן הם מוסברים באמצעות שלושה סוגים של אלגוריה: אוהמריסטית  (πρακτική), אנגוגית (ψυχική) ופיזיקלית (στοιχειακή).

צצס גם כתב פירושים על מספר סופרים יוונים, שהחשוב בהם הוא זה המבאר את השיר המעורפל "קסנדרה" או "אלכסנדרה" של המשורר ההלניסטי ליקופרון , שבדרך כלל נקרא "על ליקופרון". ניתן לציין גם שיר במשקל יאמבי, על מותו של הקיסר מנואל הראשון קומננוס, הבולט בכך שכל שורה שבו מתחילה במילה האחרונה של השורה שקדמה לה.

בין פרשנויותיו המלומדות, שזורות תמונות מחיי היום יום בקונסטנטינופול.

## קישורים חיצוניים
* 

* Ioannis Tzetzae Antehomerica, Homerica et posthomerica (1793)
* Scolia eis Lycophroon, 1811
* Chiliades 1826
* Tzetzes Allegoriae Iliadis (1851)
* Tzetzes, Epistolae (1851)
* Antehomerica, Homerica, Posthomerica (תרגום לאנגלית)
* Chiliades (תרגום לאנגלית)


## הערות שוליים

קטגוריה:סופרים ביזנטים
קטגוריה:משוררים
קטגוריה:מחברים כותבי יוונית
קטגוריה:ילידי 1110
קטגוריה:נפטרים ב-1180
רוד קלר

מייג'ור גנרל **רודני פרדריק לאופולד קלר** CBE (באנגלית: **Rodney Frederick Leopold Keller**; 2 באוקטובר 1900 – 21 ביוני 1954) היה קצין בצבא קנדה במלחמת העולם השנייה, שפיקד על הדיוויזיה הקנדית השלישית, שנחתה בחוף ג'ונו במהלך הפלישה לנורמנדי.

## ביוגרפיה
רוד קלר נולד בטטברי, אנגליה ב-2 באוקטובר 1900, ונכנס למכללה הצבאית המלכותית בקינגסטון, אונטריו, בשנים האחרונות של מלחמת העולם הראשונה. עם סיום לימודיו הצטרף לרגימנט חיל הרגלים הקנדי של הנסיכה פטרישיה, אחד הרגימנטים של הכוח הקבוע הקנדי. כמו קצינים קנדים מבטיחים רבים אחרים של אותה תקופה, הוא למד במכללה לפיקוד ומטה, קימברלי באנגליה.

כאשר קנדה יצאה למלחמה, נשלח רוד קלר מעבר לים כקצין אג"ם של חטיבה. הוא מונה למפקד על רגימנט חיל הרגלים הקנדי של הנסיכה פטרישיה בשנת 1941 ומספר חודשים לאחר מכן מונה למפקד חטיבת הרגלים הקנדית הראשונה. קלר הועלה לדרגת מייג'ור גנרל, וב-8 בספטמבר 1942 מונה למפקד הדיוויזיה הקנדית השלישית. קלר היה פופולרי בקרב כוחותיו, שהעריכו את נימוסיו ואת שפתו המדוברת; עם זאת, בעיית שתייה וכמה הפרות של אמצעי אבטחה לפני ה-D-Day עלו לו בתמיכה של הקצינים הבכירים.

במהלך החודש הראשון של המערכה בנורמנדי צוין כי הוא "קופצני ומתוח נורא". הממונים עליו בקורפוס הבריטי הראשון ובארמייה הבריטית השנייה ראו אותו כלא כשיר לפיקוד על הדיוויזיה, אולם גאי סיימונס, שהיה אמור לפקד על הקורפוס הקנדי השני עם הפעלתו בנורמנדי, דרש לתת לו להמשיך בתפקידו, ואפילו סירב להתפטרות של קלר שהודה בעצמו במתח. במהלך הקרב על קן, קלר טיפל בצורה גרועה במבצע ווינדזור, ושלח חטיבה מחוזקת לבצע פעולה אוגדתית והאציל את התכנון לאחת מחטיבותיו.

למרות התלונות המתמשכות מלמעלה ולמטה, סיימונס, והגנרל הארי קריראר, סירבו להקל עליו. הגורל התערב כשנפצע מאש ידידותית ב-8 באוגוסט. מפציצים אמריקאים הפציצו בטעות את מטה החטיבה שלו במהלך מבצע טוטלייז. קלר לא קיבל שום פיקוד צבאי פעיל נוסף. הוא נפטר עשר שנים לאחר מכן, ב-21 ביוני 1954, בעת ביקור בנורמנדי.

## קישורים חיצוניים

## הערות שוליים

קטגוריה:גנרלים קנדים
קטגוריה:אנשי צבא קנדים במלחמת העולם השנייה
קטגוריה:המערכה בנורמנדי: אישים
קטגוריה:מפקדים במסדר האימפריה הבריטית
קטגוריה:קנדים שנולדו ב-1900
קטגוריה:נפטרים ב-1954
תוכנית הגרעין של מצרים

**תוכנית הגרעין של מצרים** היא תוכנית צבאית של מצרים לייצור נשק גרעיני.

## תוכנית הגרעין של מצרים
### היסטוריה
שאיפותיה של מצרים להקים כור גרעיני נולדו כבר בשנות החמישים של המאה הקודמת אך התחילו לעבוד עליו בראשית שנות השישים לאחר שישראל הקימה ב-1958, בעזרת ארצות הברית, את המרכז למחקר גרעיני שורק בהספק של 5 מגה-וואט. הטכנולוגיה סופקה לישראל על ידי ארצות הברית במסגרת "אטום למען השלום" והמרכז הופעל לראשונה ב-1960.
לאחר תקופה נחשף הכור בדימונה שישראל בנתה בעזרת צרפת כשהערכות אז על ידי מומחים בעולם היו שמטרתו לייצר פלוטוניום. המצרים לא ראו בעין יפה פרויקט זה ואף שאפו להשמיד אותו.

### המדענים הגרמנים

במרוץ נגד הזמן החלה מצרים לשלוח מדענים לארצות הברית ללימודי מחקר בתחום ההנדסה הגרעינית, ראשיתה של הפעילות הגרעינית החלה במרכז למחקר גרעיני "אינשאץ" שהוקם כ־40 ק"מ צפונית - מערבית לקהיר. הכור סופק על ידי ברית המועצות וסיפק 2 מגה- וואט בנייתו החלה ב-1958 והוכנס לפעולה בשנת 1961.
ביולי 1962 התפרסמה ידיעה על כך שמצרים עורכת ניסויים בטילים בליסטיים ואף הוצגו במצעד יום המהפכה באותו חודש.
הטילים, ששמותיהם היו זאפיר (Zafir), אל-קאהר (Al-Kaher) וראיד (Ra'id), נועדו לטענת המומחים להגיע לטווחים של 370 ק"מ, 600 ק"מ, ו-1,500 ק"מ בהתאמה – עד "דרומית לביירות".

זמן קצר לאחר מכן פורסם שהטילים פותחו בעזרת מדענים גרמנים. בישראל חששו מפיתוחם של טילים אלו, ובמהלך מבצע חשאי של המוסד (שכונה "דמקולס") החלה פגיעה באותם מדענים גרמניים ברחבי העולם, ד"ר הנס קרוג מנכ"ל חברת "אינטרא" במינכן, שמילאה תפקיד מרכזי בתוכנית הטילים נעלם ממשרדו, במעבדה שבלוראך בדרום גרמניה עסק מדען בשם ד"ר קליינוואכטר בבניית מכשירי ניווט עבור הטילים המצריים, הוא נורה ממעבדתו אך ניצל.

לאחר מעצר של שני סוכני מוסד בשווייץ ולאחר פרסום הפרשה התערבה ממשלת מערב גרמניה והביאה את התוכנית המצרית לסיומה. בנאום שנשא הנשיא, גמאל עבד אל נאצר, בשנת 1961 במצעד יום המהפכה, קרא . בשנת 1967 לאחר שפרצה מלחמת ששת הימים ומצרים הפסידה במלחמה והובסה ולאחר הנזקים הכלכליים בעקבות המלחמה נאלצה מצרים לשים בצד את רעיון התוכנית לפיתוח נשק גרעיני והתמקדה במישור המדיני. אחד מצעדיה היה להצטרף בשנת 1968 לאמנה למניעת הפצת נשק גרעיני (NPT).

בראשית אוקטובר 1998 התבטא הנשיא חוסני מובארכ, בריאיון ליומון הלונדוני בשפה הערבית, "אל-חייאת": .

בנוסף, הכריז יועצו המדיני של הנשיא מבארכ, אסאמה אל-באז: . ואילו עמרו מוסא, אמר בעת ששימש כשר החוץ המצרי והוביל את המאבק המצרי בעולם לפירוז המזרח התיכון מנשק גרעיני, כי .

## יכולתה של מצרים מול ההתחייבות הבינלאומית
פיתוחה של תוכנית אסטרטגית של הקמת כור גרעיני מצריך כוח עצום המורכב מכוח מדעי, פוליטי, וכלכלי. במצרים, כאמור, סבורים מומחים שיש בידם את היכולת לפתח תוכנית גרעין מבחינה כלכלית ומדעית, ומה שמוטל בספק הוא הרצון הפוליטי. הרוב הגדול של אנשי המקצוע המצריים שהתבטאו בנושא, קבעו כי למצרים ולערבים יש יכולת אופציונלית לפתח תוכנית גרעין אסטרטגית ואף נשק גרעיני, אם יתקיים התנאי של רצון פוליטי.

ד"ר פוזי חוסיין חמאד שהיה ראש הרשות המצרית לאנרגיה אטומית (1994-1990), אמר: .

בשנת 2006 הודיע הנשיא מובארכ על כוונתה של מצרים לפתח טכנולוגיה גרעינית למטרות של שלום וכמקור לאנרגיה זולה ונקייה.

בשנת 2017 הודיעה רוסיה כי תבנה במצרים כור גרעיני בעלות של 30 מיליארד דולר כאשר 25 מהם בהלוואה למצרים והסכם אספקה ל־60 שנה לדלק גרעיני כאשר הכור ימוקם כ-130 ק"מ צפונית מערבית לקהיר.

## קישורים חיצוניים
* 
*
* 
*
* 

## הערות שוליים

*
קטגוריה:מצרים: צבא וביטחון
קטגוריה:מצרים: מדע וטכנולוגיה
הלילה השנים עשר (סרט, 1986)

**הלילה השנים עשר** (באנגלית: **Twelfth Night**) הוא סרט אוסטרלי משנת 1986 המבוסס על המחזה באותו שם מאת ויליאם שייקספיר, בבימויו של ניל ארמפילד, ובכיכובם של ג'יליאן ג'ונס, איבר קאנס ופיטר קאמינס.

## צוות השחקנים
* ג'יליאן ג'ונס – ויולה וסבסטיאן
* איבר קאנטס – אורסינו
* ג'קי פיליפס – הרוזנת אוליביה
* פיטר קאמינס – מלווליו
* קרי ווקר – פסטה
* ג'פרי ראש – סר אנדרו אגיצ'יק
* ג'ון ווד – סר טובי בלץ'
* טרייסי הארווי – מריה

## הפקה
ניל ארמפילד ביים הפקה בימתית של המחזה עבור להקת התיאטרון לייטהאוס בדרום אוסטרליה. חלק מהשחקנים שהשתתפו בהצגה גילמו שוב את תפקידיהם בסרט בהם ג'קי פיליפס, פיטר קאמינגס, ג'ון ווד וג'פרי ראש. שחקנים נוספים בסרט היו איבר קאנטס וטרייסי הארווי. הצילומים החלו ב-5 באוגוסט 1985 בתיאטרון באלמיין ביז'ו.

## קישורים חיצוניים

*"הלילה השנים עשר" באתר Oz Movies

## הערות שוליים

קטגוריה:סרטי 1986
קטגוריה:סרטים אוסטרליים
קטגוריה:סרטים המבוססים על הלילה השנים עשר
קטגוריה:סרטים באנגלית
קרחון יוברט

**קרחון יוברט** (באנגלית: **Hubert Glacier**) הוא קרחון בצד הדרומי של הר אולימפוס ברכס הרי אולימפיק (ההרים האולימפיים) שבשטח הפארק הלאומי אולימפיק, במחוז ג'פרסון, במדינת וושינגטון שבארצות הברית.

בשל מיקומו, בצידו הדרומי של ההר, הקרחון קטן מקרחונים אחרים שעל ההר (המצויים בצידו הצפוני, החשוף פחות לשמש).

אורכו של הקרחון 0.4 קילומטרים בלבד (לעומת קרחון בלו שבצד הצפוני של ההר, שאורכו 5.5 קילומטרים).

הקרחון ממלא קרקס קרחוני, שלרגלי מצוק. שלוחה אחת של הקרחון יורדת במדרון ההר לכיוון דרום.

שיאו של הקרחון היא בנקודה בגובה 2,000 מטרים מעל פני הים. מנקודה הזו הקרחון זורם לכיוון צפון, עד שנפגש עם קרחון נוסף שבקרקס, בגובה של 1,700 מטרים מעל פני הים. בנקודת המפגש הקרחון משנה את כיוונו, וזורם לכיוון מערב עד קצהו של הקרחון בגובה של 1,500 מטרים מעל פני הים.

גובהו הממוצע של הקרחון 1,691 מטרים מעל פני הים.

## היסטוריה
### מקור השם

הקרחון קרוי על שמה של אנה יוברט (Anna Hubert) שהייתה האישה היחידה בין חברי הקבוצה שטיפסה לראשונה לפסגת הר האולימפוס.

## לקריאה נוספת

• Robert Wood, **[https://books.google.co.il/books?id=NpETCgAAQBAJ&pg=PA292&lpg=PA292&dq=%22Humes+Glacier%22&source=bl&ots=5ovxx7-Foa&sig=ACfU3U1mV8dlE0RwDi56e_EAJFzPCTay2A&hl=en&sa=X&ved=2ahUKEwjSrPfm6eXoAhVS_KQKHSXUAsg4FBDoATAGegQICxAz#v=snippet&q=%22Hubert%20Glacier%22&f=false Olympic Mountains Trail Guide: National Park and National Forest]**, P 294

• Olympic Mountain Rescue, **[https://books.google.co.il/books?id=b77jKkVpgmgC&pg=PA175&lpg=PA175&dq=%22Hoh+Glacier%22&source=bl&ots=N8DhTbvATb&sig=ACfU3U2tOoejFP2nZFlbcjxyGp-8Vb8Gtg&hl=en&sa=X&ved=2ahUKEwjRiaSxy-PoAhWisaQKHb8NDOw4FBDoATABegQIDBAu#v=onepage&q=%22Hubert%20Glacier%22&f=false Olympic Mountains: A Climbing Guide]**, PP 184 - 185

• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, **[https://www.cambridge.org/core/journals/journal-of-glaciology/article/glacier-status-and-contribution-to-streamflow-in-the-olympic-mountains-washington-usa/04C51BE931BBF64B7829B3163D48CE9B/core-reader Glacier status and contribution to streamflow in the Olympic Mountains, Washington, USA]**, Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138

## קישורים חיצוניים
* קרחון יוברט באתר הסקר הגאולוגי של ארצות הברית
* מפה טופוגרפית של קרחון יוברט
* מפת אזור הקרחון
* תצלומים היסטוריים של קרחון יוברט 
* מסלולי הליכה באזור קרחון יוברט

## הערות שוליים

יוברט
יוברט
דיסקוגרפיה של האנה מונטנה

הדיסקוגרפיה של הדמות האנה מונטנה, אותה מגלמת הזמרת האמריקאית מיילי סיירוס, מורכבת מחמישה אלבומי פסקול, שני אלבומי רמיקס, אלבום לייב אחד ואלבום אוסף אחד. כל האלבומים הם בהוצאת וולט דיסני רקורדס.

## אלבומים
### פסקולים

### אלבומי הופעה

## סינגלים

### סינגלים שיווקיים

## הופעות נוספות במצעדים

## הערות שוליים

סיירוס מיילי
קטגוריה:מיילי סיירוס
דוקטור ליזה (סרט)

**דוקטור ליזה"** (**«Доктор Лиза»**) הוא סרט דרמה רוסי, בבימויה של אוקסנה קראס ובכיכובה של צ'ולפן חאמטובה, המגלמת את דוקטור ליזה, כינויה של יליזבטה גלינקה, רופאה רוסייה שהייתה ידועה בפעילותה ההומניטארית ומתה בהתרסקות מטוס טופולב Tu-154 של משרד ההגנה הרוסי, בדצמבר 2016. שיר הנושא של הסרט "דוקטור ליזה" בוצע על ידי להקת DDT. הסרט יצא לאקרנים בבתי הקולנוע ברוסיה ב-22 באוקטובר 2020.
## עלילה
הסרט מספר על רופאת החייאה, יליזבטה גלינקה, שהולכת לחגוג את יום נישואיה עם בעלה, שלשמה לקחה פסק זמן מיוחד מעבודתה הלחוצה כרופאה, אולם עם זאת, זה לא מונע ממנה מלהיות שקועה בכל זאת בעבודתה, גם כשהיא אינה במקום עבודתה.

## שחקנים ודמויות
* צ'ולפן חמאטובה - יליזבטה גלינקה
* אנדריי בורקובסקי - חוקר של משרד התובע הכללי
* קונסטנטין חבנסקי - רופא
* טימופיי טריבונצב - מטופל
* יוליה אאוג - רופאה בכירה
* אנדז'יי חירה
* פיליפ אבדייב
* טטיאנה דוגילבה

## הפקה
הצילומים נערכו באפריל 2019 במוסקבה. באפריל 2020 פורסם הטריילר הראשון של הסרט ובו נודע כי הסרט ייצא לאקרנים בסתיו 2020.

## קישורים חיצוניים

## הערות שוליים

קטגוריה:סרטי 2020
קטגוריה:סרטים ברוסית
קטגוריה:סרטי דרמה רוסיים
מפעל העשרה

**תחרות העשרה** היא תחרות שחייה ארצית בהשתתפות טובי שחייני "מכבי" מישראל, שנערכה אחת לשנה בבריכת גלי גיל ברמת גן. משנת 1949 ועד לשנת 1979 היא נערכה באופן סדיר, ואחר כך עוד מספר פעמים. משנת 1968 החלו להשתתף גם שחייני "הפועל". התחרות נערכה לזכרם של עשרה משחייני ברית מכבים עתיד ומכבי שנפלו במלחמת העצמאות. בתחרות נערכו עשרה משחים כולל משחק כדורמים, כל אחד מוקדש לזכרו של כל נופל, במשחה שבו הוא הצטיין. נוסף לכך, נערך משחה שליחים 10x50 מטר.

## היסטוריה
לראשונה נערכה התחרות ב-21 באוגוסט 1949 בבריכת גלי גיל ברמת גן בניהולה של משפחת רוטשטיין שבנם עמנואל רוטשטיין נפל במלחמה. למנצחים הוענקו גביעים.


:**עשרת הנופלים**

:***' – נפל ב[[קרבות בית עפה]] בנגב  '''[[עמנואל רוטשטיין]]''' נהרג בתאונה אווירית  ***' – נהרג בתאונה אווירית  ***' – נפל כשרץ לסייע לחבר פצוע  ***' – נפל בהתקפה על לטרון  **[[אסתר בירנבאום]]** – נפלה בשיירת הרופאים בירושלים  ***' – נפל ב[[הקרב על ניצנים|קרב על ניצנים]]  ***' – נהרג בתאונת דרכים  **** – נפל בעת מילוי תפקידו בכפר ויתקין  **[[יצחק ביגר]]** – נפל בגשר רושמיה בחיפה


### תוכנית התחרות בראשיתה
;משחה אחד לנשים
* 50 מטר חופשי – נוער ב'
* 100 מטר חופשי – גברים
* 50 מטר חזה – נוער א'
* 200 מטר חזה – גברים
* 100 מטר גב – גברים
* 100 מטר חזה – נשים (המשחה היחיד לנשים)
* 400 מטר חופשי – גברים
* 3x50 מטר שליחים מעורב – גברים
* 10x50 מטר שליחים חופשי
* משחק כדורמים לנוער
* משחק כדורמים לגברים
### תוכנית התחרות החדשה
; משחים זהים לנשים ולגברים
* 100 מטר חתירה לנשים וגברים
* 200 מטר חזה לנשים וגברים
* 100 מטר גב לנשים וגברים
* 100 מטר פרפר לנשים וגברים
* 200 מטר מעורב אישי לנשים וגברים

## שחייניות ושחיינים מצטיינים
### שחייניות
* שפה גרבי זכתה במשחה ל-100 מטר חזה 4 פעמים ברציפות (1953–1956)
### שחיינים
* נחום בוך זכה במשחה ל-100 מטר חופשי 7 פעמים ברציפות (1949–1955)
* עמירם טראובר

## האירועים

## ראו גם

* שחייה בישראל

## קישורים חיצוניים
* תוצאות האליפות הארצית של אגודת המכבי במושבות, באתר הארץ, 23 בספטמבר 1940
* 
*  תחרות שחיה לזכר שחייני מכבי שנפלו במלחמת העצמאות, ספטמבר '''1949''', באתר סינמטק ירושלים
*  תחרות שחייה לזכר נופלי אגודת הספורט "מכב"י", יומן כרמל הרצליה 367, 1962

## הערות שוליים

קטגוריה:תחרויות שחייה בישראל
קטגוריה:מכבי תל אביב
קטגוריה:רמת גן: תחרויות ספורט
קטגוריה:אירועים להנצחת חללי מערכות ישראל
House of Mystic Lights

"**House of Mystic Lights**" (בעברית: "**בית מאורות מיסטיים**") הוא סינגל שהוקלט על ידי הזמרת ההולנדית סי. סי. קאץ'. הוא יצא לאור במרץ 1988, בהוצאת חברות התקליטים הנסה רקורדס ואריולה רקורדס, כסינגל הראשון והיחיד מתוך אלבום הלהיטים, *Diamonds: Her Greatest Hits*.

השיר הגיע למקום השביעי במצעד השירים שבספרד.

## רקע וכתיבה
השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה. לאחר שהלהיט "Soul Survivor", יצא כסינגל האחרון מתוך אלבומה השלישי *[[Like a Hurricane]]*, הוחלט להוציא את השיר הזה כסינגל שלא מתוך האלבום, אלא כסינגל מתוך אלבום הלהיטים שהוציאה בהמשך.

העבודה המשותפת בין קאץ' לבוהלן בפעם הזו, הייתה אחת מהפעמים האחרונות בהן עבדו יחד, עד להיפרדותם בשנת 1989.

## וידאו קליפ
הווידאו קליפ הרשמי של השיר הועלה לערוץ היוטיוב של סי. סי. קאץ' ב-20 בדצמבר 2010, כמה עשורים לאחר צאתו המקורית. הרזולוציה של הקליפ הייתה באיכות של הפרדה גבוהה, במסגרת העלאת רוב הקליפים של סי. סי. קאץ' באיכות זו. בקליפ, ניתן לראותה כשהיא מבלה בפארק שעשועים.

הופעה של השיר שהועלה ליוטיוב ביולי 2015, הצליחה לצבור ארבעה מיליון צפיות, בעוד הופעה נוספת שעלתה ליוטיוב צברה שני מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סי. סי. קאץ'
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
ד"ר הייד
קטגוריה:שירים על כאב לב
קטגוריה:שירים על ריקודים
קטגוריה:שירי סינת'-פופ
קטגוריה:סינגלים בהוצאת הנסה רקורדס
שובי לביתך

"**שובי לביתך**" הוא שיר שכתבה דליה רביקוביץ ללחן של שם טוב לוי, ושפורסם בשנת 1981. שם טוב לוי הוא גם המבצע המקורי של השיר.

## הגרסה המקורית
לוי סיפר שהלחין את המנגינה לשיר בתחילת שנות ה–70, בעת שהיה אז חלילן שניגן מוזיקה קלאסית. הוא הציע את המנגינה לאריק איינשטיין כבסיס לשיר, "אבל אריק אמר: 'את זה אתה תשיר'". אותה מנגינה נכללה בפס הקול של הסרט "לא לעלות יותר", בכיכובו ובבימויו של זאב רווח. הסרט יצא לאקרנים ב-1979. לוי הלחין את הפסקול של הסרט והמנגינה מלווה בו את הסצנה בה גאולה נוני, המגלמת את אשתו של הגיבור, חוזרת לביתה.

שנתיים מאוחר יותר, לאחר שרביקוביץ חיברה מילים ללחן, השיר נכלל באלבום הסולו השני של שם טוב לוי "התעוררות", שפורסם בשנת 1981. השיר לא נכלל באף אחד מספרי שיריה של רביקוביץ.

בשיר פנייה של דובר או דוברת לאישה או לילדה. הנמענת פצועה ומיוסרת, דפוס דומיננטי בשירתה של רביקוביץ. הנמענת מקבלת מן הדובר שלל הנחיות במטרה לגאול את נפשה המיוסרת, ובהן "האזיני לקולות", "שאי עין למרום", ו"שובי לביתך". לאור לחנו הנוגה, השיר נכלל ברפטואר השירים המושרים בימי זיכרון.

## גרסאות כיסוי
בשנת 1984 חוה אלברשטיין ביצעה גרסת כיסוי לשיר כחלק מאלבומה "אבק של כוכבים".

בשנת 2008 ביצעה דנה ברגר חידוש לשיר עבור האלבום "עבודה עברית" בעיבוד רוקיסטי.

גם הזמרת נתנאלה ביצעה גרסת כיסוי לשיר. היא הקליטה אותו עבור אלבום האוסף שלה "גבוה", שיצא לחנויות בשנת 2014.

בשנת 2023, במהלך מלחמת חרבות ברזל, ביצעה דנה ברגר, יחד עם סטודנטים בתוכנית "אקים - כלים שלובים" שבאוניברסיטת בר-אילן, גרסה נוספת לשיר, לזכרן של נויה דן ורות פרץ, שנרצחו ב-7 באוקטובר 2023.

## קישורים חיצוניים

* 
* מאיה קוסובר, "שובי לביתך | שם טוב לוי" בפודקאסט שיר אחד של אתר תאגיד השידור הישראלי, 17 באוגוסט 2025

## הערות שוליים

קטגוריה:שירי חוה אלברשטיין
קטגוריה:שירי דנה ברגר
קטגוריה:שירי נתנאלה
קטגוריה:שירים בעברית
קטגוריה:שירים שנכתבו על ידי דליה רביקוביץ
קטגוריה:שירים שהולחנו על ידי שם טוב לוי
קטגוריה:שירים על חזרה הביתה
מסגד מרים

**מסגד מרים** (באנגלית: **Mosque Maryam**) בעיר שיקגו שבאילינוי, ארצות הברית הוא המרכז הארצי של ארגון אומת האסלאם ומקום המושב של מטהו.

## המסגד
מסגד מרים ממוקם בדרום-מזרח שיקגו, כקילומטר מחוף ימת מישיגן. במקור שימש המבנה את הכנסייה היוונית אורתודוקסית של קונסטנטין והלנה הקדושים, עד אשר הועתק מקום הכנסייה לאחד מפרברי שיקגו. אלייז'ה מוחמד, מנהיג ארגון אומת האסלאם בעבר, רכש את המבנה בשנת 1972. מנהיג הארגון הנוכחי לואיס פרחאן הפך את המבנה למסגד ב-1988. הוא נקרא על שם מרים, אם ישו. לטענת פרחאן הלווה מנהיג לוב מועמר קדאפי לאלייז'ה מוחמד סכום של שלושה מיליון דולר לשם הסבת הכנסייה לשעבר למסגד.

האולם הראשי של המסגד היה בעבר אולם התווך של הכנסייה. כיפה מעטרת את גג הבניין ובמרכזה מופיעה הכתובת Allah is the greatest, היא התכביר. בארבעת עברי הכיפה נרשם חלק מן השהאדה, There is no God but Allah. מסביב לכיפה נרשם חלק מסורת א-נוּר, הפרק העשרים וארבעה בקוראן. במסגד אין מינרט.

בסמוך למסגד ממוקמת אוניברסיטת מוחמד האסלאמית, שהיא בית ספר לילדים ונערים משני המינים מגיל הגן ועד כתה יב'.

## קישורים חיצוניים

* 
* מסגד מרים, באתר אומת האסלאם, מאורכב באתר Web Archive

קטגוריה:מסגדים
קטגוריה:שיקגו: מבנים
קטגוריה:ארצות הברית: מבני דת
קטגוריה:אומת האסלאם
קטגוריה:ארצות הברית: אסלאם
הדיוויזיה השלישית (קנדה)

**הדיוויזיה השלישית** של הצבא הקנדי הייתה דיוויזיה קנדית שפעלה במלחמת העולם הראשונה ובמלחמת העולם השנייה.

## היסטוריה
### מלחמת העולם הראשונה
הדיוויזיה הקנדית השלישית הוקמה בצרפת בדצמבר 1915 בפיקודו של מייג'ור גנרל מלקולם מרסר, והיא לחמה בצרפת ובפלנדריה, ובכלל זה בקרב רכס וימי, קרב אראס, קרב פשנדל, קרב אמיין, קרב קאנאל דו נור וקרב קמברה (1918), עד יום שביתת הנשק. ב-3 ביוני 1916 נהרג גנרל מרסר באיפר, והפך לקצין הבכיר ביותר בקנדה שנהרג בפעולה במלחמת העולם הראשונה. באותו יום גם נשבה בריגדיר ויקטור ויליאמס, שפיקד על חטיבת הרגלים השמינית, והיה לקצין הקנדי הבכיר ביותר שנלכד במלחמת העולם הראשונה, אף הוא בקרב על הר סורל. מרסר הוחלף על ידי לואי ליפסט שפיקד על הדיוויזיה עד ספטמבר 1918, זמן קצר לפני שגם הוא נהרג בפעולה ב-14 באוקטובר 1918, בזמן שמפקד הדיוויזיה הרביעית הבריטית פרדריק לומיס מונה למפקד הדיוויזיה עד סוף המלחמה.

### מלחמת העולם השנייה
[ממוזער|חיילים מהדיוויזיה הקנדית השלישית נוחתים בחוף ג'ונו במהלך [הפלישה לנורמנדי]]
הקמתה של הדיוויזיה הקנדית השלישית אושרה במהלך מלחמת העולם השנייה ב-17 במאי 1940, אולם חל עיכוב ניכר עד שהוקמה הדיוויזיה והמפקדה האוגדתית ב-5 בספטמבר, והמפקד הראשון מונה ב-26 באוקטובר.

בזמן שמרכיביה של החטיבה הוקמו, רגימנט הקמרון היילנדרס של אוטווה נותקו והועברו לאיסלנד כחלק מכוח Z. הגדוד בילה שם את חורף 1940–1941, ואז עבר לבריטניה. חטיבות הרגלים הקנדיות ה-8 וה-9 של הדיוויזיה החלו לצאת כבר ב-1 ביולי 1941 והגיעו לבריטניה בסוף אותו חודש. חטיבת הרגלים הקנדית ה-7 יצאה באוגוסט והגיעה בתחילת ספטמבר. לאחר הגעתה, בילתה הדיוויזיה שלוש שנים באימונים והכשרה. ב-6 ביוני 1944 נחתו כוחות הדיוויזיה בפיקודו של רוד קלר בחוף ג'ונו, כחלק מהקורפוס הבריטי ה-1 במסגרת הארמייה הבריטית השנייה, ומאוחר יותר הצטרפה להארמייה הקנדית הראשונה. הדיוויזיה השתתפה בקרבות החזית המערבית, ובכלל זה הקרב על קן, קרב פאלז, מבצע אנדרגו, פינוי נמלי התעלה, קרב שפך הסכלדה, והקרבות בהולנד. במהלך קרב שפך הסכלדה ניתן לדיוויזיה הכינוי "חולדות מים" שהעניק להם פילדמרשל סר ברנרד מונטגומרי, מפקד קבוצת הארמיות ה-21, מתוך הכרה בתנאי השטח הירודים דרכם נלחמו, תחילה בנחיתה בנורמנדי ואחר כך בכיס ברסקנס המוצף.

לאחר המלחמה שירתה הדיוויזיה כחיל כיבוש בגרמניה, עד שהוחלפה על ידי הדיוויזיה הבריטית ה-52, וב-20 ביוני 1946 פורקה הדיוויזיה.

### כיום
בשנת 1991 הוקם בקנדה **כוחות היבשה של האזור המערבי**, אשר הפך בשנת 2014 לדיוויזיה השלישית החדשה, אשר משמשת כדיוויזיה מרחבית וכוללת קבוצת בריגדות ממוכנות סדירות תחת פיקודה, יחד עם שתים או שלוש בריגדות מילואים. קבוצת בריגדות ממוכנת כוללת שלושה גדודי חיל רגלים, רגימנט ממוכן, רגימנט ארטילריה ורגימנט הנדסה קרבית וכן גדוד תמיכה, פלוגת קשר ומחלקת משטרה צבאית.

## קישורים חיצוניים

*  

קטגוריה:יחידות צבא קנדיות במלחמת העולם הראשונה
קטגוריה:יחידות צבא קנדיות במלחמת העולם השנייה
קטגוריה:זירת מערב אירופה במלחמת העולם השנייה
קטגוריה:דיוויזיות קנדיות
נתנאל (זמר)

**נתנאל נגר**, המוכר בשמו הפרטי **נתנאל** (7 באוגוסט 1964 – 13 באפריל 2020) היה זמר ישראלי ששר בסגנון הזמר המזרחי.

## ביוגרפיה
נגר נולד בכ"ט באב תשכ"ד (1964) ליוסף ורומיה ברכה בכפר סבא, כבן למשפחה בת שישה ילדים. הוא החל לשיר בגיל צעיר כסולן בלהקת בית הספר היסודי שבו למד. לאחר שלא התקבל ללהקה צבאית התגייס לחיל השריון. בשנות ה-80 החל להופיע במועדוני המוזיקה המזרחית.

בשנת 1991 יצא אלבום הבכורה של נתנאל - "כח" בחברת התקליטים של האחים אביגדור ומשה בן-מוש. בין שירי האלבום בלטו הדואט נפילת מתח" עם יצחק קלפטר, "בושם" (מילים: יואב גינאי, לחן: יוני רועה), "טעם החיים" "את לי אור" (בשני האחרונים - מילים ולחן: יוני רועה), שחודש כ-3 שנים מאוחר יותר על ידי הצמד עופר לוי ולאה לופטין. יוני רועה ניהל אומנותית, ננסי ברנדס עיבד והפיק מוזיקלית, ועימו השתתפו בהקלטות גם שמוליק בודגוב, יצחק קלפטר ובאלדי אולייר בגיטרות, חיים רומנו בגיטרות ובוזוקי, וגלעד עצמון בסקסופון.

ב-1994 הוציא את אלבומו השני "ככה תנצחי", בו בלטו גרסה עברית של מני בגר ללהיט של זמר הרגאיי האלג'יראי שב חאלד בשם "בלילות", "ככה תנצחי" (מילים ולחן: יוני רועה) וחידוש ל"לילה בחוף אכזיב".

ב-1996, נבחר לשיר את שיר העלייה של הפועל ירושלים לליגה הבכירה, "המנון הפועל ירושלים".

ב-1997 הוציא את האלבום "בין השירים" שכלל מחרוזות להיטים שלו ושל זמרים אחרים דוגמת: חיים משה, מרגלית צנעני, ופיני חדד.

ב-1998 לפרויקט ולאלבום "חברים שרים זוהר" חידש את השיר "כוכבי לילה יזהירו" (עיבוד: רובי בן שמעון).

בשנת 2001 הוציא את השיר "ילדה של אב" שיר הנושא מתוך אלבומו הרביעי שהפך ללהיט. את המילים לשיר כתב דידי הררי והלחין שמעון בוסקילה. עוד בלט באלבום שיר החתונות "בזאת הטבעת" שכתבה מירית שם-אור והלחין יוני רועה. את שירי האלבום עיבד נחום עושרי.

עוד בשנה זו החל להופיע באופן קבוע כחלק מלהקת 'זמרי הבית' בתוכנית הטלוויזיה "בטברנה עם שמעון פרנס" בזכיינית "טלעד" בערוץ 2.

בשנת 2007 השתתף במופעי ההצדעה "בחזרה לזוהר", שהוקדש לשירי זוהר ארגוב, בהשתתפות אביהו מדינה, מתי סרי ואחרים.

בשנת 2010 חזר לבמה לאחר שנטל פסק זמן למשך שמונה שנים.

לאחר שהוציא את אלבומו הרביעי המשיך להוציא סינגלים לקראת אלבום חמישי, שלא יצא לבסוף.
ב-26 בינואר 2021 יצא שירו, "השיר האחרון", שכתבו הלחינו ועיבדו מיקי צברי ויוני קיסר.

נתנאל נגר נפטר ב-13 באפריל 2020, ממחלת הסרטן. נטמן בבית העלמין בכפר סבא.

## חיים אישיים
נגר נישא, בשנית, למירב, ולהם שני בנים. מנישואיו הראשונים נולדו לו שתי בנות.

## דיסקוגרפיה
* כח (1991)
* ככה תנצחי (1994)
* בין השירים (1997)
* ילדה של אב (2001)

## קישורים חיצוניים
* מזל טלבי לוי, "אני חדור מוטיבציה, רעב ורוצה לטרוף את העולם", באתר מלאבס, 15 בספטמבר 2017
* 
* 

## הערות שוליים

קטגוריה:זמרים השרים בעברית
קטגוריה:זמרי מוזיקה מזרחית ישראלים
קטגוריה:ישראלים שנפטרו מסרטן
קטגוריה:ישראלים שנולדו ב-1965
קטגוריה:ישראלים שנפטרו ב-2020
אנטון גובנקוב

**אנטון ניקולייביץ גובנקוב** (ברוסית: **Антон Николаевич Губанкóв**; 29 בינואר 1965 - 25 בדצמבר 2016) היה מדינאי, עיתונאי ובלשן.

## חייו
גובנקוב נולד בלנינגרד, רוסיה הסובייטית, ברית המועצות.
שימש כמנהל מחלקת התרבות של משרד ההגנה של רוסיה (2013–2016), שר התרבות של מחוז מוסקבה (2012–2013), יושב ראש ועדת התרבות של ממשלת סנקט פטרבורג (2008–2011).

נהרג ב-25 בדצמבר 2016, במי הים השחור ליד העיר סוצ'י, בהתרסקות מטוס טופולב Tu-154 של משרד ההגנה הרוסי, שטס עם קבוצת אמנים מהרכב אלכסנדרוב ואנשי ציבור לבסיס האוויר חמימים בסוריה.

## קישורים חיצוניים

* ביוגרפיה באתר משרד ההגנה של הפדרציה הרוסית
* אנטון גובנקוב באתר rusperson.com
* הספד באתר האינטרנט של העיתון "הכוכב האדום"
* תרבות וצבא - מחלקת התרבות של משרד ההגנה של הפדרציה הרוסית

## הערות שוליים

קטגוריה:אישים הקבורים בבית העלמין הצבאי הפדרלי לזכר הנופלים
קטגוריה:סגל אוניברסיטת סנקט פטרבורג
קטגוריה:פילולוגים סובייטים
קטגוריה:עיתונאים סובייטים
קטגוריה:עיתונאים רוסים
קטגוריה:רוסים שנולדו ב-1965
קטגוריה:רוסים שנפטרו ב-2016
גדות האוהיו

**גדות האוהיו** (באנגלית: **Banks of the Ohio**) היא בלדת רצח (מוֹריטָאט)  עממית אמריקאית מהמאה ה-19 שמחבריה אינם ידועים. בשיר מספר הדובר שהזמין את אהובתו לטיול קצר לגדות נהר האוהיו, וכשזו לא שעתה להצעת הנישואים שלו, רצח אותה.

השיר דומה דמיון שטחי לכמה בלדות רצח אחרות כדוגמת "Omie Wise" ו-"Pretty Polly", שגם הן נמסרות מפי מְסַפֵּר גיבור רוצח בשם וילי. ואולם הבדל משמעותי נמצא בנרטיב: הרוצח מסביר למה הרג את אהובתו, וחלק ניכר מהשיר הוא ביטוי של הצער והחרטה שלו בעקבות המעשה. מבחינה מוזיקלית השיר מיוחד בפזמון החוזר שלו, שבו מבטא הדובר את אהבתו ואת תקוותו לעתיד משותף עם האהובה. מרכיב זה מעניק לשיר ממד פסיכולוגי שונה, וכן מאפשר לזמרי הליווי (או לקהל) להצטרף בשירה בפזמון.

השיר הוקלט פעמים רבות במרוצת עשרות שנים, החל בהקלטות קאנטרי מסחריות מ-1927 (הראשונה שבהן של להקת Red Patterson's Piedmont Log Rollers) ולאורך שנות השלושים, עבור דרך הקלטות לקהל תחיית מוזיקת הפולק האמריקאית (בעיקר בשנות החמישים והשישים) וכלה בהקלטות בעשור השני של המאה ה-21. בין המבצעים הבולטים: ג'ואן באאז, שהקליטה את השיר מספר פעמים (1959, 1961 ו-1968); פיט סיגר; ג'וני קאש עם משפחת קרטר; ואוליביה ניוטון-ג'ון, שהקליטה אותו לאלבום הסולו הראשון שלה ב-1971 (השיר עצמו הגיע למקומות הראשונים במצעדי הפזמונים בבריטניה ובאוסטרליה). בחלק מהמקרים שבהם הושר השיר בפי נשים (כמו זה האחרון) עובדו המילים כדי להתאימן למבצעת אישה.

## לקריאה נוספת
* ניגון עתיק

## קישורים חיצוניים

* מילות השיר באתר Bluegrass Lyrics

## הערות שוליים

קטגוריה:שירים עממיים
קטגוריה:שירי המאה ה-19
קטגוריה:שירים על נהרות
קטגוריה:פולקלור אמריקאי
קטגוריה:מוזיקה אמריקאית
קטגוריה:בלדות רצח
קטגוריה:רצח בספרות ובאמנות
קטגוריה:שירי אוליביה ניוטון-ג'ון
ויקטור פורצ'ן

**סר ויקטור מורבן פורצ'ן** (באנגלית: **Sir Victor Morven Fortune**; 21 באוגוסט 1883 – 2 בינואר 1949) היה קצין בכיר בצבא הבריטי. הוא שירת גם במלחמת העולם הראשונה וגם במלחמת העולם השנייה. הוא פיקד על הדיוויזיה ה-51 (היילנד) במהלך המערכה על צרפת ועל ארצות השפלה, ונאלץ להיכנע לגרמנים ב-12 ביוני 1940.

## ביוגרפיה
פורצ'ן נולד בבללוק, סקוטלנד ב-21 באוגוסט 1883, ובשנת 1903 התגייס פורצ'ן לצבא הבריטי והצטרף לרגימנט המשמר השחור (היילנדרים המלכותיים). הוא שירת במלחמת העולם הראשונה כמפקד הגדוד הראשון, רגימנט המשמר השחור (היילנדרים המלכותיים) משנת 1916 וכמפקד החטיבה ה-46 משנת 1918. 

לאחר לימודיו במכללה לפיקוד ומטה, קימברלי בשנים 1920 עד 1921, הוא מונה למפקד הגדוד הראשון, רגימנט הסיפורת' היילנדרים ב-1927 ולמפקד חטיבת הרגלים ה-5 בשנת 1930. בשנת 1935 הוא מונה למפקד הדיוויזיה ה-52 (השפלה) ובשנת 1937 מונה למפקד הדיוויזיה ה-51 (היילנד).

הדיוויזיה ה-51 נותרה בצרפת לאחר הפינוי מדנקירק, לאחר שהוקצתה לקורפוס ה-9 הצרפתי, ולחמה יחד עם הצרפתים במהלך מבצע מקרה אדום. לאחר שהפינוי הימי התברר כבלתי אפשרי ונגמר מלאי התחמושת, נאלץ פורצ'ן להיכנע יחד עם חלקה הגדול של דיוויזיית היילנד בסן ואלרי אן-קו. חטיבה אחת נסוגה קודם לכן ללה האבר וכך נמנעה מלכידה.

גנרל פורצ'ן בילה את שארית המלחמה כשבוי מלחמה. כקצין בריטי בכיר בשבי בגרמניה, הוא פעל לשיפור תנאי החיילים בפיקודו. הוא לקה בשבץ מוחי בשנת 1944 אך סירב להחזרתו. הוא שוחרר לבסוף באפריל 1945 וקיבל את תואר אביר מפקד במסדר האימפריה הבריטית.

כמה סופרים בריטים הטילו ספק בהחלטה להישאר עם הצרפתים במהלך הקרב. עם זאת, גנרל שארל דה גול הצהיר, 'מצידי אני יכול לומר שחברות הנשק, שנחתמה בשדה הקרב באבוויל במאי-יוני 1940, בין דיוויזיית השריון הצרפתית, שהיה לי הכבוד לפקד עליה, לבין הדיוויזיה הסקוטית ה-51 האומללה תחת הגנרל פורצ'ן, מילאה את חלקה בהחלטה שקיבלתי להמשיך במאבק בצד בעלות הברית, עד הסוף, יבוא מה שיבוא'. והוא סיכם בציטוט המוטו הישן של המשמר הסקוטי : *omni modo fidelis* - נאמן לכל דבר.

ב-2 בינואר 1949 מת פורצ'ן בדאלסווינטון, סקוטלנד, והוא בן 65 שנים.

## הערות שוליים

קטגוריה:גנרלים בריטים במלחמת העולם השנייה
קטגוריה:קצינים בלגיון הכבוד
קטגוריה:אבירים מפקדים במסדר האימפריה הבריטית
קטגוריה:מסדר האמבט: עמיתים
קטגוריה:מעוטרי אות השירות המצוין
קטגוריה:בריטים שנשבו במלחמת העולם השנייה
קטגוריה:בריטים שנולדו ב-1883
קטגוריה:בריטים שנפטרו ב-1949
גביע המדינה בכדורגל נשים 2008/2009

**[[גביע המדינה בכדורגל נשים]]** לעונת **2008/2009** היא התחרות ה-11 מאז היווסדה. משחקי התחרות החלו ב-23 בדצמבר 2008 ומשחק הגמר נערך ב-11 במאי 2009 והסתיים בניצחון של מכבי חולון על אס"א תל אביב בדרך לזכייה שביעית ברציפות בתואר.

בעונה זו התקיימה ליגת נשים אחת ובה 12 קבוצות. מתוכן נרשמו 10 קבוצות להשתתף בתחרות.

לפי תקנון התחרות, בעונה זו התקיימו 4 סיבובים כשבסיבוב הראשון לקחו חלק 4 קבוצות ו-6 קבוצות העפילו באופן אוטומטי לרבע הגמר.

## שמינית הגמר
הסיבוב הראשון בתחרות היה למעשה שמינית הגמר. בסיבוב זה השתתפו 4 קבוצות.

## רבע הגמר
אל 2 העולות משמינית הגמר הצטרפו 6 קבוצות שעלו בהגרלה לשלב זה שהתקיים בין ה-1 ל-3 בפברואר 2009.

## חצי הגמר
משחקי חצי הגמר התקיימו בהצגה כפולה ב-16 באפריל באצטדיון רמת גן.

## הגמר

## ראו גם
* עונת 2008/2009 בליגת כדורגל נשים

## קישורים חיצוניים
* עונת 2008/2009 בגביע המדינה בכדורגל נשים, באתר ההתאחדות לכדורגל בישראל
* 
* 

קטגוריה:2008 בישראל: כדורגל
קטגוריה:2009 בישראל: כדורגל
קטגוריה:תחרויות כדורגל ב-2008
קטגוריה:תחרויות כדורגל ב-2009
קטגוריה:גביע המדינה בכדורגל נשים